b'\n_START_ARTICLE_\nGlykosidaasit\n_START_PARAGRAPH_\nGlykosidaasit eli glykosidihydrolaasit tai glykosyylihydrolaasit ovat ryhm\xc3\xa4 hydrolaaseihin kuuluvia entsyymej\xc3\xa4. N\xc3\xa4m\xc3\xa4 entsyymit sek\xc3\xa4 hydrolysoivat ett\xc3\xa4 muodostavat polysakkaridien glykosidisidoksia. Glykosidaaseja esiintyy kaikissa eli\xc3\xb6ryhmiss\xc3\xa4 ja niit\xc3\xa4 ovat muun muassa amylaasi, disakkaridaasit, invertaasi, lysotsyymi, neuraminidaasi ja sellulaasit. Glykosidaasien EC-numero on 3.2.1.x. Glykosidaaseja k\xc3\xa4ytet\xc3\xa4\xc3\xa4n muun muassa elintarviketeollisuudessa ja orgaanisen kemian synteeseiss\xc3\xa4.\n_START_SECTION_\nGlykosidaasien inhibiittorit\n_START_PARAGRAPH_\nGlykosidaasien virheellisen toiminnan on havaittu olevan yksi tekij\xc3\xb6ist\xc3\xa4 muun muassa Alzheimerin taudissa, er\xc3\xa4iss\xc3\xa4 sy\xc3\xb6viss\xc3\xa4 ja perinn\xc3\xb6llisiss\xc3\xa4 sairauksissa. Niill\xc3\xa4 voi olla k\xc3\xa4ytt\xc3\xb6\xc3\xa4 my\xc3\xb6s virustautien hoidossa sek\xc3\xa4 maatalouskemikaaleina. Monet alkaloidit ovat glykosidaasien inhibiittoreita ja n\xc3\xa4it\xc3\xa4 ovat muun muassa deoksinojirimysiini, kastanospermiini ja swainsoniini.'